Nymphomaniac (ταινία)

Το Nymphomaniac (εμφανιζόμενο ως NYMPH()MANIAC σε διαφημίσεις) είναι μία ευρωπαϊκή δραματική ταινία του 2013, χωρισμένη σε δύο μέρη, σε σκηνοθεσία και σενάριο Λαρς φον Τρίερ. Πρωταγωνιστούν οι Σαρλότ Γκανσμπούρ, Στέλαν Σκάρσγκορντ, Στέισι Μάρτιν, Σάια ΛαΜπεφ, Κρίστιαν Σλάτερ, Τζέιμι Μπελ, Ούμα Θέρμαν και Γουίλεμ Νταφόε. Η αρχική πρόθεση του σκηνοθέτη ήταν να είναι ένα έργο, όμως το μεγάλο μέγεθός του έπεισε τον σκηνοθέτη να χωρίσει το project σε δύο μέρη. Η ταινία αποτελεί μία διεθνή συμπαραγωγή, στην οποία συμμετείχαν η Δανία, η Γαλλία, το Βέλγιο και η Γερμανία.

Η πρεμιέρα του πρώτου μέρους (uncut), του συνολικά πεντέμισι ώρες έργου, έγινε στις 16 Φεβρουαρίου του 2014, στο Φεστιβάλ Κινηματογράφου του Βερολίνου. Η πρεμιέρα του δεύτερου μέρους (uncut) έγινε την ίδια χρονιά στο Φεστιβάλ της Βενετίας. Μία "μυστική" προβολή του πρώτου μέρους είχε γίνει στις 21 Ιανουαρίου του 2014, στο Φεστιβάλ Κινηματογράφου Σάντανς, στο Egyptian Theatre, με τα εισιτήρια να αναγράφουν τον τίτλο "Film X", ενώ φήμες έλεγαν ότι μπορεί να είναι είτε το έργο του φον Τρίερ, είτε το Ξενοδοχείο Grand Budapest, του Γουές Άντερσον. Η πρεμιέρα του ολοκληρωμένου έργου, διάρκειας 5½ ωρών έγινε στη Δανία, στις 10 Σεπτεμβρίου του 2014.

Η πλοκή της ταινίας επικεντρώνεται στις δραματικές και δυσάρεστες ιστορίες μιας νυμφομανούς, από τα παιδικά της χρόνια έως και τα ενήλικα της χρόνια. Η ταινία αποτελεί μέρος της ανεπίσημης τριλογίας του φον Τρίερ Depression Trilogy, με τις άλλες δύο ταινίες να είναι το Αντίχριστος (2009) και Melancholia (2011). Η ταινία υπήρξε υποψήφια για καλύτερη ταινία στο Nordic Council Film Prize. Τα γυρίσματα της ταινίας πραγματοποιήθηκαν στη Γερμανία και στο Βέλγιο, το 2012.

Παραπομπές

Εξωτερικοί σύνδεσμοι 

 
 Official website at Magnolia Pictures
 
 
 
 

Ταινίες του 2013
Αγγλόφωνες ταινίες
Δανικές ταινίες
Βελγικές ταινίες
Γαλλικές ταινίες
Γερμανικές ταινίες
Δανικές δραματικές ταινίες
Γερμανικές δραματικές ταινίες
Γερμανικές ερωτικές ταινίες
Γαλλικές δραματικές ταινίες
Βελγικές δραματικές ταινίες
Γαλλικές ερωτικές ταινίες
Σινεφίλ ταινίες
Βιασμός σε ταινίες
Ταινίες με θέμα την ψυχιατρική
Ταινίες με θέμα τη σεξουαλικότητα
Γαλλικές ταινίες συσχετιζόμενες με ΛΟΑΤ
Γερμανικές ταινίες συσχετιζόμενες με ΛΟΑΤ
Ταινίες με θέμα τη μετανάστευση
Ταινίες σχετικά με την πορνεία
Ταινίες σε σκηνοθεσία Λαρς φον Τρίερ
Βελγικές ταινίες συσχετιζόμενες με ΛΟΑΤ
Ταινίες με θέμα την παιδοφιλία
Ταινίες γυρισμένες στο Βέλγιο
Ταινίες γυρισμένες στη Δανία
Ταινίες γυρισμένες στη Γερμανία
Ταινίες με θέμα την κατάθλιψη